title: 2006/548/EK,Euratom: A Bizottság határozata ( 2006. augusztus 2. ) a 2001/844/EK, ESZAK, Euratom határozat módosításáról

text:
               5.8.2006

               HU

               Az Európai Unió Hivatalos Lapja

               L 215/38

      A BIZOTTSÁG HATÁROZATA

   (2006. augusztus 2.)
   a 2001/844/EK, ESZAK, Euratom határozat módosításáról
   (2006/548/EK, Euratom)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre és különösen annak 218. cikke (2) bekezdésére,
   tekintettel az Európai Atomenergia-közösséget létrehozó szerződésre és különösen annak 131. cikkére,
   tekintettel az Európai Unióról szóló szerződésre és különösen annak 28. cikke (1) bekezdésére és 41. cikke (1) bekezdésére,
   mivel:

               (1)

               A 2001/844/EK, ESZAK, Euratom bizottsági határozat (1) mellékletében meghatározott bizottsági biztonsági rendelkezések 2. cikkének (1) bekezdése értelmében a Bizottságnak a biztonsági ügyekért felelős tagja meghozza a megfelelő intézkedéseket annak biztosítása érdekében, hogy az EU minősített információk kezelése során a biztonsági szabályokat a Bizottságon belül és többek között a Bizottság külső szerződéses megbízottai tiszteletben tartsák.

               (2)

               A bizottsági biztonsági rendelkezések 2. cikkének (2) bekezdése megállapítja, hogy a tagállamok, valamint a Szerződések által vagy alapján létrehozott egyéb intézmények, szervek, hivatalok és ügynökségek azzal a feltétellel juthatnak hozzá az EU minősített információkhoz, ha biztosítják, hogy szolgálataikon belül és azok helyiségeikben, többek között a tagállamok külső szerződéses megbízottai hasonlóan szigorú szabályokat tartanak be.

               (3)

               A Bizottság biztonsági rendelkezései jelenleg nem tartalmaznak arra vonatkozó részleteket, hogyan kell alkalmazni azok alapvető elveit és minimumszabályait, amikor a Bizottság – szerződés vagy támogatási megállapodás útján – EU minősített információt magában foglaló, azzal járó és/vagy azt tartalmazó feladatokat ruház át külső szervezetekre.

               (4)

               Ennélfogva szükséges erre vonatkozó, meghatározott közös minimumszabályokat illeszteni a Bizottság biztonsági rendelkezéseibe és az ahhoz csatolt biztonsági szabályokba.

               (5)

               E közös minimumszabályokat a tagállamoknak be kell tartaniuk a nemzeti megállapodások értelmében hozott intézkedések esetében, amennyiben – szerződés vagy támogatási megállapodás útján – EU minősített információt magában foglaló, azzal járó és/vagy azt tartalmazó feladatokat ruháznak át a bizottsági biztonsági rendelkezések 2. cikkének (2) bekezdésében említett külső szervezetekre.

               (6)

               E közös minimumszabályokat egyéb vonatkozó jogi aktusok, különösen az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 2004. március 31-i 2004/18/EK európai parlamenti és tanácsi irányelv (2), az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (3) és az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2342/2002 bizottsági rendelet (4) sérelme nélkül kell alkalmazni,

         A KÖVETKEZŐKÉPPEN HATÁROZOTT:
   1. cikk
   A 2001/844/EK, ESZAK, Euratom határozat mellékletében meghatározott bizottsági biztonsági rendelkezések a következőképpen módosulnak:

               1.

               A 2. cikk (1) bekezdése a következő bekezdéssel egészül ki:
               „Amennyiben a Bizottság és egy külső szerződéses megbízott vagy kedvezményezett közötti szerződés vagy támogatási megállapodás a külső szerződéses megbízott vagy a kedvezményezett helyiségeiben EU minősített információk kezelésével jár, az EU minősített információk kezelése során a fent említett külső szerződéses megbízott vagy kedvezményezett által az 1. cikkben említett szabályoknak való megfelelés biztosítás érdekében meghozandó megfelelő intézkedések szerves részét képezik a szerződésnek vagy támogatási megállapodásnak.”

               2.

               A Bizottság biztonsági rendelkezéseinek mellékletében megszabott biztonsági szabályok a következőképpen módosulnak:

                           a)

                           Az I. rész 5.1. szakasza a következő mondattal egészül ki:
                           „Az ilyen minimumszabályok akkor is alkalmazandóak, amikor a Bizottság – szerződés vagy támogatási megállapodás útján – EU minősített információt magában foglaló, azzal járó és/vagy azt tartalmazó feladatokat ruház át ipari vagy egyéb szervezetekre: e közös minimumszabályok a II. rész 27. szakaszában találhatók.”

                           b)

                           E határozat mellékletének szövegét mint 27. szakaszt be kell illeszteni a II. részbe.

                           c)

                           A 6. függelék a következő rövidítésekkel egészül ki:

                                       „DSA

                                       :

                                       kijelölt biztonsági hatóság

                                       FSC

                                       :

                                       létesítménybiztonsági engedély

                                       FSO

                                       :

                                       létesítménybiztonsági tisztviselő

                                       PSC

                                       :

                                       személyzeti biztonsági ellenőrzés

                                       SAL

                                       :

                                       biztonsági vonatkozások záradéka

                                       SCG

                                       :

                                       biztonsági minősítési útmutató”

                                 .

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2006. augusztus 2-án.

            a Bizottság részéről

         Siim KALLAS

            alelnök

      (1)  HL L 317., 2001.12.3., 1. o. A legutóbb a 2006/70/EK, Euratom határozattal (HL L 34., 2006.2.7., 32. o.) módosított határozat.

      (2)  HL L 134., 2004.4.30., 114. o. A legutóbb a 2083/2005/EK bizottsági rendelettel (HL L 333., 2005.12.20., 28. o.) módosított irányelv.

      (3)  HL L 248., 2002.9.16., 1. o.

      (4)  HL L 357., 2002.12.31., 1. o. A legutóbb az 1261/2005/EK, Euratom rendelettel (HL L 201., 2005.8.2., 3. o.) módosított rendelet.

      MELLÉKLET

         „27.   AZ IPARI BIZTONSÁGRA VONATKOZÓ KÖZÖS MINIMUMSZABÁLYOK
         27.1.   Bevezetés
         Ez a szakasz azon ipari tevékenységek biztonsági vonatkozásaival foglalkozik, amelyek elengedhetetlenek az EU minősített információt magukban foglaló, azzal járó és/vagy azt tartalmazó feladatok elvégzésére felhatalmazó szerződések vagy támogatási megállapodások tárgyalásához, illetve odaítéléséhez, valamint e feladatok ipari vagy egyéb szervezetek által történő elvégzéséhez, beleértve az EU minősített információ közbeszerzési vagy ajánlatkérési eljárás során történő kiadását, illetve az ahhoz való hozzáférést (ajánlattételi időszak és szerződéskötést megelőző tárgyalások).
         27.2.   Fogalommeghatározások
         E közös minimumszabályok alkalmazásában az alábbi fogalommeghatározások alkalmazandók:

                     a)

                     »Minősített szerződés«: bármely áruellátásra, munkálatok elvégzésére, épületek rendelkezésre bocsátására, illetve szolgáltatásnyújtásra irányuló szerződés vagy támogatási megállapodás, ahol e feladatok elvégzése EU minősített információhoz való hozzáférést, vagy ilyen információ létrehozását teszi szükségessé vagy foglalja magában.

                     b)

                     »Minősített alvállalkozói szerződés«: olyan, áruellátásra, munkálatok elvégzésére, épületek, illetve szolgáltatásnyújtás biztosítására irányuló, valamely szerződéses megbízott vagy támogatás kedvezményezettje által egy másik szerződéses megbízottal (azaz alvállalkozóval) kötött szerződés, amelyben e feladatok elvégzése EU minősített információhoz való hozzáférést, vagy ilyen információ létrehozását teszi szükségessé vagy foglalja magában.

                     c)

                     »Szerződéses megbízott«: szerződéskötési képességgel rendelkező vagy támogatásban részesíthető gazdasági szereplő vagy jogalany.

                     d)

                     »Kijelölt biztonsági hatóság«: valamely EU tagállam nemzeti biztonsági hatóságának felelősséggel tartozó hatóság, amelynek feladata az ipari vagy egyéb szervezetek tájékoztatása az ipari biztonságot érintő ügyekre vonatkozó nemzeti politikáról, valamint iránymutatás és segítségnyújtás biztosítása e politikák végrehajtása során. A kijelölt biztonsági hatóság feladatait a nemzeti biztonsági hatóság is végezheti.

                     e)

                     »Létesítménybiztonsági engedély«: annak a nemzeti/kijelölt biztonsági hatóság által történő hivatalos meghatározása, hogy biztonsági szempontból egy létesítmény megfelelő biztonsági védelmet tud-e nyújtani a meghatározott biztonsági minősítési szintű EU minősített információnak, illetve hogy az EU minősített információhoz hozzáférést igénylő személyzetet megfelelő biztonsági ellenőrzésnek vetették-e alá, és tájékoztatták-e az EU minősített információhoz való hozzáféréshez, illetve az annak védelméhez szükséges biztonsági követelményekről.

                     f)

                     »Ipari vagy egyéb szervezetek«: áruellátással, munkálatok elvégzésével vagy szolgáltatásnyújtással foglalkozó szerződéses megbízott vagy alvállalkozó; ez magában foglalhat ipari, kereskedelmi, szolgáltatói, tudományos, kutatási, oktatási vagy fejlesztési tevékenységet végző szervezeteket.

                     g)

                     »Ipari biztonság«: védintézkedések és -eljárások alkalmazása, a szerződéses megbízott vagy alvállalkozó által kezelt EU minősített információ szerződéskötést megelőző/ahhoz kapcsolódó tárgyalás és minősített szerződés kötése során történő elvesztésének vagy veszélyeztetésének megelőzése, felderítése és visszaszerzése érdekében.

                     h)

                     »Nemzeti biztonsági hatóság«: valamely EU tagállam kormányának hatósága, amelynek alapvető felelőssége alá tartozik azon tagállamban az EU minősített információ védelme.

                     i)

                     »A szerződés biztonsági minősítésének általános szintje«: a teljes szerződés vagy támogatási megállapodás biztonsági minősítésének meghatározása, amely a teljes szerződés vagy támogatási megállapodás bármely része értelmében létrehozandó, kiadható vagy hozzáférhető információ és/vagy anyag minősítése alapján történik. A szerződés biztonsági minősítésének általános szintje nem lehet alacsonyabb bármely részének legmagasabb minősítési szintjénél, magasabb azonban az összesítés hatása miatt lehet.

                     j)

                     »Biztonsági szempontokra vonatkozó záradék«: az egyedi szerződéses feltételek szerződő hatóság által összeállított jegyzéke, amely szerves részét képezi az EU minősített információhoz való hozzáférést vagy ilyen információ létrehozását magában foglaló minősített szerződésnek, és amely meghatározza a biztonsági követelményeket vagy a minősített szerződés biztonsági védelmet igénylő elemeit.

                     k)

                     »Biztonsági minősítési útmutató«: olyan dokumentum, amely – az alkalmazandó biztonsági minősítési szinteket meghatározva – leírja egy program, szerződés vagy támogatási megállapodás minősített elemeit. A biztonsági minősítési útmutató kiterjeszthető a program, szerződés vagy támogatási megállapodás teljes időtartamára, az egyes információk pedig újraosztályozhatók, illetve alacsonyabb szintre sorolhatók. A biztonsági minősítési útmutató a biztonsági vonatkozások záradékának részét képezi.

               27.3.   Szervezés

                     a)

                     A Bizottság minősített szerződés útján valamely tagállamban bejegyzett ipari vagy egyéb szervezetre átruházhat EU minősített információt magában foglaló, azzal járó és/vagy azt tartalmazó feladatokat.

                     b)

                     A Bizottság biztosítja, hogy a minősített szerződések odaítélésekor az ezen minimumszabályokból eredő valamennyi előírást betartják.

                     c)

                     A Bizottság bevonja az érintett nemzeti biztonsági hatóságot vagy hatóságokat ezen minimumszabályok ipari biztonságra történő alkalmazása érdekében. A nemzeti biztonsági hatóságok e feladatokkal egy vagy több kijelölt biztonsági hatósághoz fordulhatnak.

                     d)

                     Az EU minősített információ ipari vagy egyéb szervezeten belüli védelme alapvetően ezen szervezetek vezetőségének felelőssége marad.

                     e)

                     Az e minimumszabályok hatálya alá eső minősített szerződések vagy alvállalkozói szerződések odaítélésekor a Bizottság és/vagy a nemzeti/kijelölt biztonsági hatóság, a megfelelő módon azonnal értesíti annak a tagállamnak a nemzeti/kijelölt biztonsági hatóságát, amelyben az szerződéses megbízott vagy alvállalkozó be van jegyezve.

               27.4.   Minősített szerződések és támogatásról szóló határozatok

                     a)

                     A minősített szerződések vagy támogatási megállapodások biztonsági minősítése az alábbi elvek figyelembevételével történik:

                                 —

                                 a Bizottság meghatározza, a megfelelő módon, a minősített szerződés védelmet igénylő vonatkozásait és az abból következő biztonsági minősítést; ennek során figyelembe veszi a minősített szerződés odaítélése előtt létrehozott információnak a kibocsátó általi, eredeti biztonsági minősítését,

                                 —

                                 a szerződés minősítésének általános szintje nem lehet alacsonyabb bármely elemének legmagasabb minősítési szintjénél,

                                 —

                                 a szerződéses tevékenységek során létrehozott EU minősített információ minősítése a biztonsági minősítési útmutatóval összhangban történik,

                                 —

                                 szükség estén a Bizottság felelős a szerződés általános minősítési szintjének vagy a szerződés bármely eleme biztonsági minősítésének – a kibocsátóval folytatott konzultációt követő – megváltoztatásáért és az érintett felek erre vonatkozó tájékoztatásáért,

                                 —

                                 a szerződéses megbízottnak vagy alvállalkozónak kiadott, illetve a szerződéses tevékenység során létrehozott minősített információ kizárólag a minősített szerződésben meghatározott célokra használható fel, és azt a kibocsátó előzetes írásbeli hozzájárulása nélkül nem lehet harmadik felek előtt felfedni.

                     b)

                     A Bizottság és az érintett tagállamok nemzeti/kijelölt biztonsági hatóságai felelnek annak biztosításáért, hogy a szerződéses megbízottak és alvállalkozók, akikkel CONFIDENTIEL UE vagy annál magasabb titkosítási fokozatú információt tartalmazó minősített szerződést kötnek, a nemzeti jogszabályaival és rendeleteivel összhangban meghozzanak minden megfelelő intézkedést a minősített szerződés teljesítése során általuk kiadott vagy létrehozott EU minősített információ védelme érdekében. A biztonsági követelmények be nem tartása a minősített szerződés felbontását eredményezheti.

                     c)

                     Valamennyi olyan ipari vagy egyéb szervezetnek, amely CONFIDENTIEL UE vagy annál magasabb titkosítási fokozatú információt tartalmazó minősített szerződés részese, nemzeti létesítménybiztonsági engedéllyel kell rendelkeznie. A létesítménybiztonsági engedélyt a tagállam nemzeti/kijelölt biztonsági hivatala nyújtja annak megerősítéseként, hogy az adott létesítmény az EU minősített információnak – minősítési szintjének – megfelelő biztonsági védelmet tud nyújtani és garantálni.

                     d)

                     Amikor minősített szerződést ítélnek oda, a szerződéses megbízott vagy alvállalkozó irányítása alatt kinevezett létesítménybiztonsági tisztviselő felel valamennyi, azon tagállamban bejegyzett ipari vagy egyéb szervezetben alkalmazott olyan személy személyzeti biztonsági ellenőrzéséért, akinek feladatai ellátása során hozzáférésre van szüksége a minősített szerződés alá tartozó, CONFIDENTIEL UE vagy annál magasabb minősítésű EU minősített információhoz, amit azon tagállam nemzeti rendelkezéseivel összhangban a tagállam nemzeti/kijelölt biztonsági hatóságai biztosítanak.

                     e)

                     A minősített szerződések magukban foglalják a 27.b. j) pont alatt meghatározott biztonsági szempontokra vonatkozó záradékot. A biztonsági szempontokra vonatkozó záradék tartalmazza a biztonsági minősítési útmutatót.

                     f)

                     A minősített szerződést illető tárgyalásos eljárás megkezdése előtt a Bizottság felveszi a kapcsolatot azon tagállam nemzeti/kijelölt biztonsági hatóságával, amelyben az érintett ipari vagy egyéb szervezetek be vannak jegyezve, annak érdekében, hogy meggyőződjön arról, az említettek rendelkeznek a szerződés biztonsági minősítési szintjének megfelelő, érvényes létesítménybiztonsági engedéllyel.

                     g)

                     A szerződő hatóság az érvényes létesítménybiztonsági engedély beérkezését megelőzően nem köthet minősített szerződést a kiválasztott gazdasági szereplővel.

                     h)

                     A RESTREINT UE minősítésű információt magukban foglaló szerződések esetén a létesítménybiztonsági engedély nem kötelező, kivéve, ha a tagállam nemzeti törvényei és rendeletei megkövetelik.

                     i)

                     A minősített szerződésekre vonatkozó pályázati felhívásoknak tartalmazniuk kell egy olyan rendelkezést, amely szerint az gazdasági szereplő, amennyiben nem nyújt be ajánlatot, vagy nem nyeri el a pályázatot, köteles valamennyi dokumentumot meghatározott időn belül visszajuttatni.

                     j)

                     Szükség lehet arra, hogy a szerződéses megbízott különböző szakaszokban alvállalkozókkal minősített alvállalkozói szerződést kössön. A szerződéses megbízott felel annak biztosításáért, hogy az összes alvállalkozói tevékenység az ebben a szakaszban foglalt közös minimumszabályokkal összhangban történjen. A szerződéses megbízott azonban nem továbbíthat az alvállalkozónak EU minősített információt vagy anyagot a kibocsátó előzetes írásbeli beleegyezése nélkül.

                     k)

                     A pályázati felhívás vagy az ajánlatkérés határozza meg azon feltételeket, amelyek szerint a szerződéses megbízott alvállalkozói szerződést köthet. A Bizottság határozott írásos engedélyezése nélkül alvállalkozói szerződés nem köthető olyan szervezetekkel, amelyek nem EU tagállamban vannak bejegyezve.

                     l)

                     A szerződés valamennyi biztonsági rendelkezésének tiszteletben tartását a minősített szerződés teljes időtartama alatt a Bizottság az érintett kijelölt/nemzeti biztonsági hatósággal együttműködve kíséri figyelemmel. Bármilyen biztonsági problémáról az ezen biztonsági szabályzat II. részének 24. szakaszában megállapított rendelkezésekkel összhangban kell jelentést tenni. A létesítménybiztonsági engedély megváltoztatásáról vagy visszavonásáról azonnal tájékoztatni kell a Bizottságot, illetve bármely egyéb nemzeti/kijelölt biztonsági hatóságot, amelynek azt bejelentették.

                     m)

                     A minősített szerződések vagy minősített alvállalkozói szerződések megszűnésekor a Bizottság és/vagy a nemzeti/kijelölt biztonsági hatóságok, a megfelelő módon, azonnal értesítik annak a tagállamnak a nemzeti/kijelölt biztonsági hatóságát, amelyben a szerződéses megbízott vagy alvállalkozó be van jegyezve.

                     n)

                     Az e szakaszban foglalt közös minimumszabályokat a minősített szerződés vagy minősített alvállalkozói szerződés megszüntetését vagy megkötését követően is tiszteletben kell tartani, és a szerződéses megbízottak és alvállalkozók ezt követően is megőrzik a bizalmas minősített információt.

                     o)

                     A biztonsági szempontokra vonatkozó záradék vagy egyéb, biztonsági követelményeket meghatározó vonatkozó rendelkezés egyedi rendelkezéseket tartalmaz a minősített információ minősített szerződés lejárata utáni kezelését illetően.

                     p)

                     Az e szakaszban említett kötelezettségek és feltételek értelemszerűen alkalmazandók azon eljárásokra, amelyeknél a támogatásokat határozat útján ítélik oda, és különösen ilyen jellegű támogatások kedvezményezettjeire. A támogatásról szóló határozat előírja a kedvezményezettek valamennyi kötelezettségét.

               27.5.   Látogatások
         A tagállamokban EU minősített szerződést teljesítő ipari vagy egyéb szervezetnél a minősített szerződésekkel kapcsolatos bizottsági személyzeti látogatásokat az érintett nemzeti/kijelölt biztonsági hatóság szervezi meg. Az ipari vagy egyéb szervezetek alkalmazottai által az EU minősített szerződés keretében tett látogatásokat az érintett nemzeti/kijelölt biztonsági hatóságok szervezik meg egymás között. Az EU minősített szerződésben részt vevő nemzeti/kijelölt biztonsági hatóságok azonban megállapodhatnak egy olyan eljárásról, amely alapján az ipari vagy egyéb szervezetek alkalmazottai által tett látogatásokat lehetőség van közvetlenül megszervezni.
         27.6.   Az EU minősített információ továbbítása és szállítása

                     a)

                     Az EU minősített információ továbbítására vonatkozóan a biztonsági szabályzat II. részének 21. szakasza alkalmazandó. Az ilyen rendelkezések kiegészítése érdekében a tagállamok között a meglévő, hatályos eljárásokat kell alkalmazni.

                     b)

                     A minősített szerződésekhez kapcsolódó EU minősített anyag nemzetközi szállítását a tagállamok nemzeti eljárásaival összhangban kell végezni. A nemzetközi szállítás biztonsági előírásainak megvizsgálása során az alább elveket kell alkalmazni:

                                 —

                                 a szállítás valamennyi szakasza alatt és minden körülmények között garantált a biztonság, a származási helytől a végcélig,

                                 —

                                 egy adott szállítmányra megállapított védelmi szintet az abban foglalt anyag legmagasabb minősítési szintje határozza meg,

                                 —

                                 szükség esetén a szállítást végző vállalatok létesítménybiztonsági engedélyt kapnak. Ilyen esetekben a szállítmányt kezelő személyzetet az e szakaszban foglalt közös minimumszabályoknak megfelelően biztonsági ellenőrzésnek kell alávetni,

                                 —

                                 az útvonalak lehetőség szerint közvetlenek, a szállítást pedig a körülményekhez mérten a lehető leggyorsabban hajtják végre,

                                 —

                                 az útvonalak lehetőség szerint kizárólag EU tagállamokon keresztül vezetnek. Nem EU tagállamokon keresztül vezető útvonalat kizárólag a küldő és az átvevő államok nemzeti/kijelölt biztonsági hatósága általi engedélyezést követően lehet követni,

                                 —

                                 az EU minősített anyag szállítását megelőzően a küldő szállítási tervet készít, amelyet az érintett nemzeti/kijelölt biztonsági hatóságok jóváhagynak.”


title: 2007/210/EK: A Tanács határozata ( 2007. március 19. ) az Európai Közösség és Malajzia kormánya közötti, a légi közlekedés bizonyos kérdéseiről szóló megállapodás aláírásáról és ideiglenes alkalmazásáról

text:
               4.4.2007

               HU

               Az Európai Unió Hivatalos Lapja

               L 94/26

         A TANÁCS HATÁROZATA
   (2007. március 19.)
   az Európai Közösség és Malajzia kormánya közötti, a légi közlekedés bizonyos kérdéseiről szóló megállapodás aláírásáról és ideiglenes alkalmazásáról
   (2007/210/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, a 300. cikk (2) bekezdése első albekezdésének első mondatával összefüggésben,
   tekintettel a Bizottság javaslatára,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott Malajzia kormányával egy, a légi közlekedés bizonyos kérdéseiről szóló megállapodás megkötéséről, a Bizottságot a meglévő kétoldalú megállapodások egyes rendelkezéseinek egy közösségi megállapodással való felváltása céljából a harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel összhangban.

               (3)

               A megállapodás egy későbbi időpontban történő megkötésére figyelemmel, a Bizottság által megtárgyalt megállapodást alá kell írni, és azt ideiglenesen alkalmazni kell,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Malajzia kormánya között a légi szolgáltatások bizonyos kérdéseiről létrejött megállapodás aláírása – figyelemmel az annak későbbi időpontban való megkötéséről szóló tanácsi határozatra – a Közösség részéről jóváhagyásra kerül.
   A megállapodás szövegét csatolták e határozathoz.
   2. cikk
   A megállapodás egy későbbi időpontban történő megkötésére figyelemmel, a Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személyt vagy személyeket.
   3. cikk
   Hatálybalépéséig a megállapodást ideiglenesen kell alkalmazni az azt a napot követő hónap első napjától, amelyen a felek értesítik egymást arról, hogy az ehhez szükséges eljárások lezárultak.
   4. cikk
   A Tanács elnöke felhatalmazást kap, hogy a megállapodás 9. cikke 2. bekezdésében előírt értesítést megtegye.

      Kelt Brüsszelben, 2007. március 19-én.

            a Tanács részéről

            az elnök

         Horst SEEHOFER

    ---documentbreak---

               4.4.2007

               HU

               Az Európai Unió Hivatalos Lapja

               L 94/28

         MEGÁLLAPODÁS
   az Európai Közösség és Malajzia kormánya között a légi közlekedés bizonyos kérdéseiről
   AZ EURÓPAI KÖZÖSSÉG
   egyrészről, valamint
   MALAJZIA KORMÁNYA (a továbbiakban: Malajzia)
   másrészről
   (a továbbiakban: a szerződő felek),
   FELISMERVE, hogy az Európai Közösség tagállamai és Malajzia között létrejött kétoldalú légiközlekedési megállapodások azon rendelkezéseit, amelyek ellentétesek az Európai Közösség jogszabályaival, teljes összhangba kell hozni azokkal, az Európai Közösség és Malajzia közötti légi közlekedés megbízható jogalapjának létrehozása és folytonosságának fenntartása érdekében,
   MEGÁLLAPÍTVA, hogy az Európai Közösség kizárólagos hatáskörrel rendelkezik számos olyan kérdést illetően, amelyre az Európai Közösség tagállamai és harmadik országok között létrejött kétoldalú légiközlekedési megállapodások kiterjedhetnek,
   MEGÁLLAPÍTVA, hogy a közösségi jog szerint a valamely tagállamban székhellyel rendelkező közösségi légi fuvarozóknak joguk van hátrányos megkülönböztetés nélkül hozzáférni az Európai Közösség tagállamai és harmadik országok közötti légi útvonalakhoz,
   TEKINTETTEL az Európai Közösség és egyes harmadik országok között létrejött megállapodásokra, amelyek a közösségi joggal összhangban az ilyen harmadik országok állampolgárai számára lehetővé teszik, hogy az Európai Közösség tagállamai által engedélyezett légi fuvarozó vállalkozásokban tulajdonjogot szerezzenek,
   MEGÁLLAPÍTVA, hogy a közösségi jog szerint légi fuvarozók – elméletileg – nem köthetnek olyan megállapodásokat, amelyek hatással lehetnek az Európai Közösség tagállamai közötti kereskedelemre, és amelyek célja vagy hatása a verseny megakadályozása, korlátozása vagy torzítása,
   FELISMERVE, hogy az Európai Közösség tagállamai és a Malajzia között létrejött kétoldalú légiközlekedési megállapodások azon rendelkezései, amelyek i. előírják vagy előnyben részesítik az olyan, vállalkozások közötti megállapodásoknak, vállalkozásszövetségi határozatoknak vagy összehangolt magatartásoknak az elfogadását, amelyek megakadályozzák, torzítják vagy korlátozzák a légifuvarozók közötti versenyt a fontos útvonalakon; vagy ii. bármely efféle megállapodás, határozat vagy összehangolt magatartás hatásait erősítik; vagy iii. a légifuvarozókra vagy más magánjellegű gazdasági szereplőkre hárítják a felelősséget az olyan intézkedésekért, amelyek megakadályozzák, torzítják vagy korlátozzák a légifuvarozók közötti versenyt a fontos útvonalakon, hozzájárulhatnak ahhoz, hogy a vállalkozásokra vonatkozó versenyszabályok veszítenek hatékonyságukból,
   TUDOMÁSUL VÉVE, hogy az Európai Közösségnek e tárgyalások keretében nem célja az Európai Közösség és Malajzia közötti légi forgalom mértékének növelése, a közösségi légi fuvarozók és Malajzia légi fuvarozói közti egyensúly befolyásolása, vagy a meglévő kétoldalú légiközlekedési megállapodások rendelkezéseinek a forgalmi jogok tekintetében történő módosítása,
   A KÖVETKEZŐKBEN ÁLLAPODTAK MEG:
   1. cikk
   Általános rendelkezések
   (1)   E megállapodás alkalmazásában a „tagállamok” az Európai Közösség tagállamai.
   (2)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam állampolgáraira való hivatkozásokat az Európai Közösség tagállamainak állampolgáraira való hivatkozásként kell értelmezni.
   (3)   Az I. mellékletben felsorolt valamennyi megállapodásban az adott megállapodásban szerződő félként szereplő tagállam légi fuvarozóira vagy légitársaságaira való hivatkozásokat a szóban forgó tagállam által kijelölt légi fuvarozókra vagy légitársaságokra való hivatkozásként kell értelmezni.
   2. cikk
   Tagállam általi kijelölés
   (1)   A II. melléklet a), illetve b) részében felsorolt cikkek vonatkozó rendelkezései helyébe az e cikk 2. és 3. bekezdésének rendelkezései lépnek az érintett tagállam légi fuvarozójának kijelölése, a légi fuvarozó részére Malajzia által megadott engedélyek és jogosítványok, valamint a légi fuvarozó ilyen engedélyeinek vagy jogosítványainak megtagadása, visszavonása, felfüggesztése vagy korlátozása tekintetében.
   (2)   A tagállam általi kijelölés kézhezvételét követően Malajzia a legrövidebb eljárási időn belül megadja a megfelelő engedélyeket és jogosítványokat, feltéve, hogy:

               i.

               a légi fuvarozó az Európai Közösséget létrehozó szerződés értelmében a kijelölő tagállamban székhellyel rendelkezik, és a közösségi jognak megfelelő érvényes működési engedéllyel rendelkezik a kijelölő tagállamban;

               ii.

               az üzembentartási engedély kiadásáért felelős tagállam az előírások szerint hatékonyan és folyamatosan ellenőrzi a légi fuvarozót, valamint a kijelölésben egyértelműen meghatározza az illetékes légiforgalmi hatóságot; valamint

               iii.

               a légi fuvarozó gazdasági tevékenységének székhelye azon tagállam területén található, amelyiktől a működési engedélyt kapta; valamint

               iv.

               a légi fuvarozó vállalkozás tulajdonjoga és tényleges ellenőrzése közvetlenül vagy többségi tulajdon révén a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van.

         (3)   Malajziának jogában áll a tagállam által kijelölt légi fuvarozó engedélyeit vagy jogosítványait megtagadni, visszavonni, felfüggeszteni vagy korlátozni, amennyiben:

               i.

               a légi fuvarozó a kijelölő tagállamban nem rendelkezik az Európai Közösséget létrehozó szerződés értelmében vett székhellyel, vagy nem rendelkezik az Európai Közösség jogszabályainak megfelelő érvényes működési engedéllyel;

               ii.

               az üzembentartási engedély kiadásáért felelős tagállam nem ellenőrzi az előírások szerint hatékonyan vagy folyamatosan a légi fuvarozót, vagy az illetékes légiforgalmi hatóság a kijelölésben nincs egyértelműen meghatározva; vagy

               iii.

               a légi fuvarozó vállalkozás tulajdonjoga és tényleges ellenőrzése közvetlenül vagy többségi tulajdon révén nem a tagállamok és/vagy a tagállamok állampolgárai, vagy a III. mellékletben felsorolt egyéb államok és/vagy azok állampolgárai kezében van; vagy

               iv.

               Malajzia és egy tagállam között létrejött valamely kétoldalú megállapodás értelmében a légi fuvarozó már rendelkezik működési engedéllyel, és Malajzia igazolni tudja, hogy az ezen megállapodás szerinti közlekedési jogok gyakorlása egy olyan útvonalon, amely érinti a kérdéses tagállam egy pontját, a másik megállapodás által előírt, közlekedési jogokra vonatkozó korlátozások megkerülését eredményezné; vagy

               v.

               a kijelölt légi fuvarozó rendelkezik egy tagállam által kiállított üzembentartási engedéllyel, de nincs hatályban kétoldalú légi közlekedési megállapodás Malajzia és az érintett tagállam között, és az a tagállam megtagadta a Malajzia által kijelölt légi fuvarozótól a közlekedési jogokat.

         Az e bekezdés szerinti jogának gyakorlása során Malajzia nem alkalmazhat az állampolgárság alapján megkülönböztetést a közösségi légi fuvarozók között.
   3. cikk
   Biztonság
   (1)   A II. melléklet c) pontjában felsorolt cikkek rendelkezései kiegészülnek az e cikk 2. bekezdésének rendelkezéseivel.
   (2)   Ha egy tagállam (első tagállam) olyan légi fuvarozót jelöl ki, amelynek előírás szerinti folyamatos ellenőrzését egy második tagállam végzi, akkor a légi fuvarozót kijelölő első tagállammal létrejött megállapodásban foglalt biztonsági rendelkezések szerint Malajziát megillető jogok ugyanúgy érvényesülnek a biztonsági előírásoknak az adott második tagállam általi elfogadása, végrehajtása és betartása során, valamint az adott légi fuvarozó működési engedélye tekintetében.
   4. cikk
   A repülőgép-üzemanyagra kivetett illetékek
   (1)   A II. melléklet d) pontjában felsorolt cikkek rendelkezései kiegészülnek az e cikk 2. bekezdésének rendelkezéseivel.
   (2)   Bármely ellenkező értelmű rendelkezés ellenére a II. melléklet d) pontjában felsorolt megállapodásokban foglaltak nem akadályozhatják meg a tagállamokat abban, hogy a Malajzia által kijelölt légi fuvarozó olyan légi járműve esetében, amely az adott tagállam területének két pontja vagy az adott tagállam területének és egy másik tagállam területének egy-egy pontja között közlekedik, a területükön felvett üzemanyagra hátrányos megkülönböztetés nélkül adókat, illetékeket, vámokat vagy díjakat vessenek ki.
   5. cikk
   Viteldíjak az Európai Közösségen belüli légi útvonalakon
   (1)   A II. melléklet e) pontjában felsorolt cikkek rendelkezései kiegészülnek az e cikk 2. bekezdésének rendelkezéseivel.
   (2)   Az I. mellékletben felsorolt és a II. melléklet e) pontjában foglalt rendelkezést tartalmazó megállapodás alapján Malajzia által kijelölt légi fuvarozó(k)nak a kizárólag az Európai Közösségen belüli légi útvonalakon közlekedő járataira vonatkozóan kiszabott viteldíjak az európai közösségi jog hatálya alá tartoznak.
   6. cikk
   A versenyszabályoknak való megfelelés
   (1)   Az ezzel ellentétes rendelkezések sérelme nélkül az I. mellékletben felsorolt megállapodások semmilyen mértékben sem i. részesíthetik előnyben azoknak a vállalkozások közötti megállapodásoknak, vállalkozások társulásai által hozott döntéseknek vagy összehangolt magatartásoknak az elfogadását, amelyek a versenyt megakadályozzák, torzítják vagy korlátozzák; ii. erősíthetik bármely efféle megállapodás, döntés vagy összehangolt magatartás hatásait; vagy iii. ruházhatják át a felelősséget a versenyt megakadályozó, torzító vagy korlátozó intézkedések meghozataláért.
   (2)   Az I. mellékletben felsorolt megállapodásoknak az e cikk 1. bekezdésével összeegyeztethetetlen rendelkezései nem alkalmazhatók.
   7. cikk
   A megállapodás mellékletei
   E megállapodás mellékletei a megállapodás szerves részét képezik.
   8. cikk
   Felülvizsgálat vagy módosítás
   A szerződő felek kölcsönös megegyezés alapján bármikor felülvizsgálhatják vagy módosíthatják ezt a megállapodást.
   9. cikk
   Hatálybalépés és ideiglenes alkalmazás
   (1)   Ez a megállapodás azon a napon lép hatályba, amikor a szerződő felek írásban értesítették egymást arról, hogy a megállapodás hatálybalépéséhez szükséges belső eljárásoknak eleget tettek.
   (2)   Az 1. bekezdés ellenére a felek megegyeznek abban, hogy e megállapodást ideiglenesen alkalmazzák az azt a napot követő első hónap első napjától, amikor a felek értesítik egymást, hogy a szükséges eljárások lezárultak.
   (3)   A tagállamok és Malajzia között létrejött azon megállapodásokat és egyéb szerződéseket, amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen, az I. melléklet b) pontja sorolja fel. Ezt a megállapodást alkalmazni kell minden ilyen megállapodásra és szerződésre azok hatálybalépésének vagy ideiglenes alkalmazásának napjától.
   10. cikk
   A megállapodás felmondása
   (1)   Ha az I. mellékletben felsorolt megállapodások egyike hatályát veszti, e megállapodás minden olyan rendelkezése, amely az I. mellékletben szereplő adott megállapodásra vonatkozik, szintén hatályát veszti.
   (2)   Abban az esetben, ha az I. mellékletben felsorolt összes megállapodás hatályát veszti, ez a megállapodás is hatályát veszti.

      FENTIEK HITELÉÜL, az alulírott, erre kellően feljogosított meghatalmazottak aláírták ezt a megállapodást.
      Kelt Brüsszelben, a kettőezer-hetedik év március havának huszonkettedik napján, két-két eredeti példányban angol, bolgár, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, román, szlovák, szlovén, spanyol, svéd és maláj nyelven.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Kominità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Малайзия
         Por el Gobierno de Malasia
         Za vládu Malajsie
         For Malaysias regering
         Für die Regierung Malaysias
         Malaisia valitsuse nimel
         Για την Κυβέρνηση της Μαλαισίας
         For the Government of Malaysia
         Pour le gouvernement de la Malaisie
         Per il governo della Malaysia
         Malaizijas valdības vārdā
         Malaizijos Vyriausybės vardu
         Malaijzia Kormánya részéről
         Għall-Gvern tal-Malažja
         Voor de Regering van Maleisië
         W imieniu Rządu Malezji
         Pelo Governo da Malásia
         Pentru Guvernul Malaeziei
         Za vládu Malajzie
         Za Vlado Malezije
         Malesian hallituksen puolesta
         För Malaysias regering

   I. MELLÉKLET
   A megállapodás 1. cikkében említett megállapodások jegyzéke

               a)

               Malajzia és az Európai Közösség tagállamai között létrejött kétoldalú légiközlekedési megállapodások, amelyeket e megállapodás aláírásának napján már megkötöttek, aláírtak és/vagy ideiglenesen alkalmaznak

                           —

                           az Osztrák Köztársaság szövetségi kormánya és Malajzia kormánya között 1976. november 22-én Kuala Lumpurban aláírt megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Ausztria megállapodás,
                           a Bécsben 1990. augusztus 23-án létrejött egyetértési nyilatkozattal módosítva,
                           a legutóbb a Kuala Lumpurban 1994. szeptember 14-én létrejött szóbeli jegyzékkel módosítva,

                           —

                           a Belga Királyság kormánya és Malajzia kormánya között 1974. február 26-án Kuala Lumpurban aláírt megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Belgium megállapodás,
                           a Brüsszelben 1978. július 25-én kölcsönösen elfogadott jegyzőkönyvvel módosítva,
                           a legutóbb a Kuala Lumpurban 1993. október 14-én kölcsönösen elfogadott jegyzőkönyvvel módosítva,

                           —

                           a Csehszlovák Szocialista Köztársaság kormánya és Malajzia kormánya között Prágában 1973. május 2-án aláírt megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Cseh Köztársaság megállapodás,
                           a Prágában 1973. május 2-án aláírt egyetértési nyilatkozattal együtt értelmezve,

                           —

                           a Dán Királyság kormánya és Malajzia kormánya között Kuala Lumpurban 1967. október 19-én aláírt megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Dánia megállapodás,

                           —

                           a Dán Királyság kormánya és Malajzia kormánya által 1997-ben és 2002-ben parafált légiközlekedési megállapodástervezet, a továbbiakban a II. mellékletben: a Malajzia–Dánia megállapodástervezet,

                           —

                           a Finn Köztársaság kormánya és Malajzia kormánya között Kuala Lumpurban 1997. november 6-án aláírt megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Finnország megállapodás,
                           a Kuala Lumpurban 1997. szeptember 15-én kelt egyetértési nyilatkozattal együtt értelmezve,

                           —

                           a Francia Köztársaság kormánya és Malajzia kormánya között Kuala Lumpurban 1967. május 22-én aláírt légiközlekedési megállapodás, a továbbiakban a II. mellékletben: a Malajzia–Franciaország megállapodás,

                           —

                           a Német Szövetségi Köztársaság kormánya és Malajzia kormánya között Kuala Lumpurban 1968. július 23-án aláírt megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Németország megállapodás,

                           —

                           a Magyar Köztársaság kormánya és Malajzia kormánya között Kuala Lumpurban 1993. február 19-én aláírt megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Magyarország megállapodás,

                           —

                           az Írország kormánya és Malajzia kormánya között Shannonban 1992. február 17-én aláírt légiközlekedési megállapodás, a továbbiakban a II. mellékletben: a Malajzia–Írország megállapodás,

                           —

                           a Malajzia kormánya és az Olasz Köztársaság kormánya között Kuala Lumpurban 1995. március 23-án aláírt légiközlekedési megállapodás, a továbbiakban a II. mellékletben: a Malajzia–Olaszország megállapodás,
                           a Rómában 1994. november 30-án létrejött titkos egyetértési nyilatkozattal együtt értelmezve,
                           a Kuala Lumpurban 1997. július 18-án létrejött titkos egyetértési nyilatkozattal módosítva,
                           a Rómában 2005. május 18-án Malajzia és Olaszország között létrejött, kölcsönösen elfogadott jegyzőkönyvvel módosítva,
                           a legutóbb a Londonban, 2006. július 18-án aláírt egyetértési nyilatkozattal módosítva,

                           —

                           a Malajzia kormánya és a Luxemburgi Nagyhercegség kormánya között Kuala Lumpurban 2002. július 19-én parafált és a Kuala Lumpurban 2002. július 19-én aláírt titkos egyetértési nyilatkozathoz II. mellékletként csatolt légiközlekedési megállapodás, a továbbiakban a II. mellékletben: a Malajzia–Luxembourg megállapodás,

                           —

                           a Málta kormánya és Malajzia kormánya között Malajziában 1993. október 12-én aláírt megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Málta megállapodás,
                           a Vallettában 1984. február 28-án létrejött egyetértési nyilatkozattal együtt értelmezve,

                           —

                           a Holland Királyság kormánya és Malajzia kormánya között Kuala Lumpurban 1966. december 15-én aláírt megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Hollandia megállapodás,
                           az 1988. márciusi 25-én kelt levélváltással módosítva,
                           az 1991. október 23-i titkos nyilatkozattal módosítva,
                           a Kuala Lumpurban 1993. május 10-én kelt levélváltással módosítva,
                           a legutóbb a Kuala Lumpurban 1995. szeptember 19-én létrejött kölcsönösen elfogadott jegyzőkönyvhöz A. mellékletként csatolt titkos egyetértési nyilatkozattal módosítva,
                           a legutóbb a Kuala Lumpurban 1996. május 23-án kelt levélváltással helyesbítve,

                           —

                           a Lengyel Népköztársaság kormánya és Malajzia kormánya között Kuala Lumpurban 1975. március 24-én aláírt megállapodás a polgári légi közlekedésről, a továbbiakban a II. mellékletben: a Malajzia–Lengyelország megállapodás,
                           a Lengyel Népköztársaság kormánya és Malajzia kormánya között Kuala Lumpurban 1974. július 5-án aláírt, a polgári légi közlekedésről szóló megállapodáshoz csatolt melléklettel együtt értelmezve,

                           —

                           a Malajzia kormánya és a Portugál Köztársaság között a Kuala Lumpurban 1998. május 19-én létrejött egyetértési nyilatkozathoz II. mellékletként csatolt és parafált megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Portugália megállapodás,

                           —

                           a Román Népköztársaság kormánya és Malajzia kormánya között Kuala Lumpurban 1982. november 26-án aláírt, a polgári légi közlekedésről szóló megállapodás, a továbbiakban a II. mellékletben: a Malajzia–Románia megállapodás,

                           —

                           a Szlovén Köztársaság kormánya és Malajzia kormánya között Ljubljanában 1997. október 28-án aláírt megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Szlovénia megállapodás,

                           —

                           a Spanyolország kormánya és Malajzia kormánya között Kuala Lumpurban 1993. március 23-án aláírt légiközlekedési megállapodás, a továbbiakban a II. mellékletben: a Malajzia–Spanyolország megállapodás,

                           —

                           a Svéd Királyság kormánya és Malajzia kormánya között Kuala Lumpurban 1967. október 19-én aláírt megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Svédország megállapodás,

                           —

                           a Svéd Királyság kormánya és Malajzia kormánya által 1997-ben és 2002-ben parafált légiközlekedési megállapodástervezet, a továbbiakban a II. mellékletben: a Malajzia–Svédország megállapodástervezet,

                           —

                           a Nagy-Britannia és Észak-Írország Egyesült Királyságának kormánya és Malajzia kormánya között Londonban 1973. május 24-én aláírt megállapodás a területeik közötti és azon túli légi közlekedésről, a továbbiakban a II. mellékletben: a Malajzia–Egyesült Királyság megállapodás,
                           a Kuala Lumpurban 1993. szeptember 14-én kelt levélváltással módosítva,
                           a legutóbb a Londonban, 2006. január 18-án létrejött egyetértési nyilatkozattal módosítva.

               b)

               Malajzia és az Európai Közösség tagállamai között parafált vagy aláírt légi közlekedési megállapodások és egyéb szerződések, amelyek e megállapodás aláírásának napján még nem léptek hatályba, és amelyeket nem alkalmaznak ideiglenesen

                           —

                           a Bolgár Népköztársaság kormánya és Malajzia kormánya között Kuala Lumpurban 1982. november 26-án aláírt, a területeik közötti és azon túli légi közlekedésről szóló megállapodás, a továbbiakban a II. mellékletben: a Malajzia–Bulgária megállapodás,
                           a Kuala Lumpurban 1991. október 2-án kelt titkos egyetértési nyilatkozattal együtt,

                           —

                           a Kuala Lumpurban 2004. december 15-én kelt kölcsönösen elfogadott jegyzőkönyvhöz 1. függelékként csatolt, a Malajzia–Egyesült Királyság megállapodást módosító egyetértési nyilatkozat.

         II. MELLÉKLET
   Az I. mellékletben felsorolt megállapodásokban szereplő és e megállapodás 2–6. cikkében említett cikkek jegyzéke

               a)

               Tagállam általi kijelölés:

                           —

                           a Malajzia–Ausztria megállapodás 3. cikkének (1)–(3) bekezdése,

                           —

                           a Malajzia–Belgium megállapodás 2. cikke,

                           —

                           a Malajzia–Bulgária megállapodás 3. cikkének (1)–(3) bekezdése,

                           —

                           a Malajzia–Cseh Köztársaság megállapodás 3. cikkének (1)–(3) bekezdése,

                           —

                           a Malajzia–Dánia megállapodás II. cikke,

                           —

                           a Malajzia–Dánia megállapodástervezet 3. cikke,

                           —

                           a Malajzia–Franciaország megállapodás 3. cikkének (1)–(3) bekezdése,

                           —

                           a Malajzia–Németország megállapodás 3. cikkének (1)–(3) bekezdése,

                           —

                           a Malajzia–Finnország megállapodás 3. cikke,

                           —

                           a Malajzia–Magyarország megállapodás 3. cikkének (1)–(3) bekezdése,

                           —

                           a Malajzia–Írország megállapodás 3. cikkének (1)–(2) bekezdése,

                           —

                           a Malajzia–Olaszország megállapodás 4. cikke,

                           —

                           a Malajzia–Málta megállapodás 3. cikke,

                           —

                           a Malajzia–Hollandia megállapodás 3. cikkének (1)–(3) bekezdése,

                           —

                           a Malajzia–Lengyelország megállapodás 3. cikke,

                           —

                           a Malajzia–Portugália megállapodás 3. cikkének (1)–(3) bekezdése,

                           —

                           a Malajzia–Románia megállapodás 3. cikkének (1)–(3) bekezdése,

                           —

                           a Malajzia–Szlovénia megállapodás 3. cikkének (1)–(3) bekezdése,

                           —

                           a Malajzia–Spanyolország megállapodás 3. cikke,

                           —

                           a Malajzia–Svédország megállapodás II. cikke,

                           —

                           a Malajzia–Svédország megállapodástervezet 3. cikke,

                           —

                           a Malajzia–Egyesült Királyság megállapodás 3. cikkének (1)–(3) bekezdése.

               b)

               Az engedélyek vagy jogosítványok megtagadása, visszavonása, felfüggesztése vagy korlátozása:

                           —

                           a Malajzia–Ausztria megállapodás 3. cikkének (4)–(7) bekezdése,

                           —

                           a Malajzia–Belgium megállapodás 3. cikke,

                           —

                           a Malajzia–Bulgária megállapodás 3. cikkének (4)–(6) bekezdése,

                           —

                           a Malajzia–Cseh Köztársaság megállapodás 3. cikkének (4)–(6) bekezdése,

                           —

                           a Malajzia–Dánia megállapodás III. cikke,

                           —

                           a Malajzia–Dánia megállapodástervezet 4. cikke,

                           —

                           a Malajzia–Finnország megállapodás 4. cikke,

                           —

                           a Malajzia–Franciaország megállapodás 3. cikkének (4)–(6) bekezdése,

                           —

                           a Malajzia–Németország megállapodás 3. cikkének (4)–(6) bekezdése,

                           —

                           a Malajzia–Magyarország megállapodás 3. cikkének (4)–(6) bekezdése,

                           —

                           a Malajzia–Írország megállapodás 3. cikkének (3)–(6) bekezdése,

                           —

                           a Malajzia–Olaszország megállapodás 5. cikke,

                           —

                           a Malajzia–Málta megállapodás 4. cikke,

                           —

                           a Malajzia–Hollandia megállapodás 3. cikkének (4)–(6) bekezdése,

                           —

                           a Malajzia–Lengyelország megállapodás 4. cikke,

                           —

                           a Malajzia–Portugália megállapodás 3. cikkének (4)–(6) bekezdése,

                           —

                           a Malajzia–Románia megállapodás 3. cikkének (4)–(6) bekezdése,

                           —

                           a Malajzia–Szlovénia megállapodás 3. cikkének (4)–(6) bekezdése,

                           —

                           a Malajzia–Spanyolország megállapodás 4. cikke,

                           —

                           a Malajzia–Svédország megállapodás III. cikke,

                           —

                           a Malajzia–Svédország megállapodástervezet 4. cikke,

                           —

                           a Malajzia–Egyesült Királyság megállapodás 3. cikkének (4)–(6) bekezdése.

               c)

               Biztonság:

                           —

                           a Malajzia–Belgium megállapodás 7. cikke,

                           —

                           a Malajzia–Dánia megállapodástervezet 15. cikke,

                           —

                           a Malajzia–Magyarország megállapodás 9. cikke,

                           —

                           a Malajzia–Olaszország megállapodás 10. cikke,

                           —

                           a Malajzia–Luxemburg megállapodás 6. cikke,

                           —

                           a Malajzia–Portugália megállapodás 11. cikke,

                           —

                           a Malajzia–Románia megállapodás 7. cikke,

                           —

                           a Malajzia–Spanyolország megállapodás 11. cikke,

                           —

                           a Malajzia–Svédország megállapodástervezet 154. cikke,

                           —

                           a Malajzia–Egyesült Királyság megállapodás 9A. cikke.

               d)

               A repülőgép-üzemanyagra kivetett illetékek:

                           —

                           a Malajzia–Ausztria megállapodás 4. cikke,

                           —

                           a Malajzia–Belgium megállapodás 4. cikke,

                           —

                           a Malajzia–Bulgária megállapodás 4. cikke,

                           —

                           a Malajzia–Cseh Köztársaság megállapodás 4. cikke,

                           —

                           a Malajzia–Dánia megállapodás IV. cikke,

                           —

                           a Malajzia–Dánia megállapodástervezet 6. cikke,

                           —

                           a Malajzia–Finnország megállapodás 5. cikke,

                           —

                           a Malajzia–Franciaország megállapodás 4. cikke,

                           —

                           a Malajzia–Németország megállapodás 4. cikke,

                           —

                           a Malajzia–Magyarország megállapodás 4. cikke,

                           —

                           a Malajzia–Írország megállapodás 11. cikke,

                           —

                           a Malajzia–Olaszország megállapodás 6. cikke,

                           —

                           a Malajzia–Luxemburg megállapodás 9. cikke,

                           —

                           a Malajzia–Málta megállapodás 5. cikke,

                           —

                           a Malajzia–Hollandia megállapodás 4. cikke,

                           —

                           a Malajzia–Lengyelország megállapodás 6. cikke,

                           —

                           a Malajzia–Portugália megállapodás 4. cikke,

                           —

                           a Malajzia–Románia megállapodás 4. cikke,

                           —

                           a Malajzia–Szlovénia megállapodás 4. cikke,

                           —

                           a Malajzia–Spanyolország megállapodás 5. cikke,

                           —

                           a Malajzia–Svédország megállapodás IV. cikke,

                           —

                           a Malajzia–Svédország megállapodástervezet 6. cikke,

                           —

                           a Malajzia–Egyesült Királyság megállapodás 4. cikke.

               e)

               Viteldíjak az Európai Közösségen belül:

                           —

                           a Malajzia–Ausztria megállapodás 7. cikke,

                           —

                           a Malajzia–Belgium megállapodás 10. cikke,

                           —

                           a Malajzia–Bulgária megállapodás 8. cikke,

                           —

                           a Malajzia–Cseh Köztársaság megállapodás 7. cikke,

                           —

                           a Malajzia–Dánia megállapodás VII. cikke,

                           —

                           a Malajzia–Dánia megállapodástervezet 11. cikke,

                           —

                           a Malajzia–Finnország megállapodás 10. cikke,

                           —

                           a Malajzia–Franciaország megállapodás 7. cikke,

                           —

                           a Malajzia–Németország megállapodás 7. cikke,

                           —

                           a Malajzia–Spanyolország megállapodás 7. cikke,

                           —

                           a Malajzia–Magyarország megállapodás 8. cikke,

                           —

                           a Malajzia–Írország megállapodás 6. cikke,

                           —

                           a Malajzia–Olaszország megállapodás 8. cikke,

                           —

                           a Malajzia–Luxemburg megállapodás 11. cikke,

                           —

                           a Malajzia–Málta megállapodás 10. cikke,

                           —

                           a Malajzia–Hollandia megállapodás 7. cikke,

                           —

                           a Malajzia–Lengyelország megállapodás 10. cikke,

                           —

                           a Malajzia–Portugália megállapodás 9. cikke,

                           —

                           a Malajzia–Románia megállapodás 9. cikke,

                           —

                           a Malajzia–Szlovénia megállapodás 8. cikke,

                           —

                           a Malajzia–Svédország megállapodás VII. cikke,

                           —

                           a Malajzia–Svédország megállapodástervezet 11. cikke,

                           —

                           a Malajzia–Egyesült Királyság megállapodás 7. cikke.

         III. MELLÉKLET
   A megállapodás 2. cikkében említett egyéb államok jegyzéke

               a)

               Az Izlandi Köztársaság (az Európai Gazdasági Térségről szóló megállapodás értelmében).

               b)

               A Liechtensteini Hercegség (az Európai Gazdasági Térségről szóló megállapodás értelmében).

               c)

               A Norvég Királyság (az Európai Gazdasági Térségről szóló megállapodás értelmében).

               d)

               A Svájci Államszövetség (az Európai Közösség és a Svájci Államszövetség közötti légiközlekedési megállapodás értelmében.


title: A Tanács határozata (2001. szeptember 27.) a Bizottságnak az Európai Atomenergia-közösség és az Oroszországi Föderáció kormánya között a nukleáris biztonságról és a szabályozott magfúzióról szóló két együttműködési megállapodás megkötésére történő felhatalmazásáról

text:
Fontos jogi nyilatkozat

|

32001D0761

Hivatalos Lap L 287 , 31/10/2001 o. 0021 - 0022

		A Tanács határozata(2001. szeptember 27.)a Bizottságnak az Európai Atomenergia-közösség és az Oroszországi Föderáció kormánya között a nukleáris biztonságról és a szabályozott magfúzióról szóló két együttműködési megállapodás megkötésére történő felhatalmazásáról(2001/761/Euratom)AZ EURÓPAI KÖZÖSSÉGEK TANÁCSA,tekintettel az Európai Atomenergia-közösséget létrehozó szerződésre, és különösen annak 101. cikke (2) bekezdésére,tekintettel az egyrészről az Európai Közösségek és tagállamaik, másrészről az Oroszországi Föderáció közötti partnerség létrehozásáról szóló partnerségi és együttműködési megállapodásra [1], amely 1997. december 1-jén lépett hatályba, és amelynek célja szoros együttműködés kialakítása a nukleáris ágazatban, többek között a nukleáris biztonságról és a termonukleáris fúzióról szóló két megállapodás végrehajtásával,mivel:(1) A Tanács által az 1991. január 17-i határozatában elfogadott irányelveknek megfelelően a Bizottság tárgyalásokat folytatott az Európai Atomenergia-közösség és az Oroszországi Föderáció közötti, a nukleáris biztonságról és a szabályozott magfúzióról szóló két megállapodásról.(2) A Bizottságot fel kell hatalmazni a megállapodások megkötésére.(3) A Tanács, a Bizottság javaslatára, 1994. december 22-én jóváhagyta a megállapodásokat. Mindazonáltal a későbbi fejlemények szükségessé tették a felülvizsgálatot és a naprakésszé tételt. Ennek következtében az 1994. december 22-i tanácsi határozatot hatályon kívül kell helyezni.(4) A Tanács 1998. december 22-én elfogadta az Európai Atomenergia-közösség (Euratom) kutatással és képzéssel kapcsolatos ötödik keretprogramjáról (1998-2002) szóló 1999/64/Euratom határozatot [2], amely egyik fő cselekvése a szabályozott termonukleáris fúzió.(5) A Tanács 1999. január 25-i 1999/175/Euratom határozatában kutatási és képzési programot fogadott el az atomenergia területén az 1998–2002-es időszakra [3],A KÖVETKEZŐKÉPPEN HATÁROZOTT:1. cikkA Bizottság felhatalmazást kap a következő két megállapodásnak az Oroszországi Föderációval való megkötésére: Megállapodás az Európai Atomenergia-közösség és az Oroszországi Föderáció között a nukleáris biztonság terén való együttműködésről, valamint Megállapodás az Európai Atomenergia-közösség és az Oroszországi Föderáció között a szabályozott magfúzió terén való együttműködésről.E két megállapodás szövegét csatolták e határozathoz [4].2. cikkAz 1994. december 22-i tanácsi határozatot hatályon kívül kell helyezni, és annak helyébe ez a határozat lép.Kelt Brüsszelben, 2001. szeptember 27-én.a Tanács részérőlaz elnökR. Landuyt[1] HL L 327., 1997.11.28., 3. o.[2] HL L 26., 1999.2.1., 34. o.[3] HL L 64., 1999.3.12., 142. o.[4] HL L 287., 2001.103.31., 23. o.--------------------------------------------------


title: 2007/241/EK: A Tanács határozata ( 2007. március 27. ) az Európai Közösség és a Koreai Köztársaság kormánya közötti tudományos és technológiai együttműködésről szóló megállapodás megkötéséről

text:
               24.4.2007

               HU

               Az Európai Unió Hivatalos Lapja

               L 106/43

         A TANÁCS HATÁROZATA
   (2007. március 27.)
   az Európai Közösség és a Koreai Köztársaság kormánya közötti tudományos és technológiai együttműködésről szóló megállapodás megkötéséről
   (2007/241/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 170. cikkére, összefüggésben annak 300. cikke (2) bekezdése első albekezdésének első mondatával és 300. cikke (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               Az Európai Közösség és a Koreai Köztársaság kormánya közötti tudományos és technológiai együttműködésről szóló megállapodás aláírásáról szóló tanácsi határozattal (2) összhangban, a későbbi megkötés lehetőségére figyelemmel 2006. november 22-én került sor az Európai Közösség és a Koreai Köztársaság kormánya közötti tudományos és technológiai együttműködésről szóló megállapodásnak a Közösség nevében történő aláírására.

               (2)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és Koreai Köztársaság kormánya közötti tudományos és technológiai együttműködésről szóló megállapodás a Közösség nevében jóváhagyásra kerül.
   A megállapodás szövegét csatolták e határozathoz (3).
   2. cikk
   A megállapodás 12. cikkének (1) bekezdésében előírt értesítést (4) a Tanács elnöke küldi meg a Közösség nevében.

      Kelt Brüsszelben, 2007. március 27-én.

            a Tanács részéről

            az elnök

         P. STEINBRÜCK

      (1)  2007. február 1-jei vélemény (a Hivatalos Lapban még nem tették közzé).

      (2)  Lásd e Hivatalos Lap 44 oldalát.

      (3)  Lásd e Hivatalos Lap 44 oldalát.

      (4)  A megállapodás hatálybalépésének időpontját a Tanács Főigazgatósága teszi közzé az Európai Unió Hivatalos Lapjában.
    ---documentbreak---

               24.4.2007

               HU

               Az Európai Unió Hivatalos Lapja

               L 106/44

         MEGÁLLAPODÁS
   az Európai Közösség és a Koreai Köztársaság kormánya közötti tudományos és technológiai együttműködésről
   AZ EURÓPAI KÖZÖSSÉG
   (a továbbiakban: a Közösség) és
   A KOREAI KÖZTÁRSASÁG KORMÁNYA
   (a továbbiakban: Korea),
   a továbbiakban együttesen: a szerződő felek;
   FIGYELEMBE VÉVE, hogy a Közösség és Korea néhány, közös érdeket szolgáló területen folytat kutatási, technológia-fejlesztési és demonstrációs tevékenységeket, és annak tudatában, hogy a tudományos ismeretek gyorsan bővülnek és jótékony hatással vannak a kétoldalú és nemzetközi együttműködésre;
   AZZAL A KÍVÁNSÁGGAL, hogy békés célú és kölcsönös előnyökkel járó termékeny partneri kapcsolat létrehozása révén szélesebb körűvé tegyék a tudományos és technológiai együttműködést néhány, közös érdeket szolgáló területen;
   MEGÁLLAPÍTVA, hogy ezen együttműködés és a belőle származó eredmények alkalmazása hozzá fog járulni a szerződő felek gazdasági és társadalmi fejlődéséhez; valamint
   AZZAL AZ ÓHAJJAL, hogy a szerződő felek közötti tudományos és technológiai együttműködést erősítő általános együttműködési tevékenységek végrehajtásához hivatalos keretet hozzanak létre;
   A KÖVETKEZŐKBEN ÁLLAPODTAK MEG:
   1. cikk
   A megállapodás célja és alapelvei
   (1)   A szerződő felek ösztönzik, fejlesztik és elősegítik az e megállapodás szerinti békés célú együttműködési tevékenységeket a tudomány és a technológia terén, összhangban e megállapodással és mindkét szerződő fél törvényi és rendeleti előírásaival.
   (2)   Az e megállapodás szerinti együttműködési tevékenységeket az alábbi alapelvekből kiindulva kell folytatni:

               a)

               kölcsönös és méltányos hozzájárulás és haszon;

               b)

               a kutatási és technológiafejlesztési programok, projektek és létesítmények hozzáférhetővé tétele mindkét fél részéről a másik fél vendégkutatói számára;

               c)

               az együttműködési tevékenységeket esetleg érintő információk kellő időben történő cseréje;

               d)

               a tudásalapú társadalom elősegítése a felek gazdasági és társadalmi fejlődésének javára; valamint

               e)

               a szellemi tulajdonjogoknak e megállapodás II. mellékletével összhangban történő oltalma.

         2. cikk
   Fogalommeghatározások
   E megállapodás alkalmazásában:

               1.

               „közvetlen együttműködési tevékenységek”: a szerződő felek közötti együttműködési tevékenységek;

               2.

               „közvetett együttműködési tevékenységek”: koreai és közösségi illetőségű jogalanyok közötti tevékenységek, amelyek annak révén valósulnak meg, hogy koreai jogalanyok részt vesznek az Európai Közösséget létrehozó szerződés 166. cikke szerinti közösségi keretprogramban (a továbbiakban: a keretprogram), és hogy közösségi illetőségű jogalanyok hasonlóképpen részt vesznek a kereptrogramhoz hasonló technológiai és tudományos területekre vonatkozó koreai kutatási programokban vagy projektekben;

               3.

               „együttműködési tevékenységek”: a közvetlen és a közvetett együttműködési tevékenységek;

               4.

               „jogalany”: olyan természetes személy vagy olyan, a létrehozás helye szerinti nemzeti jognak vagy a közösségi jognak megfelelően létrehozott jogi személy, aki vagy amely jogi személyiséggel rendelkezik és saját nevében korlátozás nélkül szerezhet jogokat és vállalhat kötelezettségeket.

         3. cikk
   Együttműködési tevékenységek
   (1)   Az e megállapodás szerinti együttműködési tevékenységek között az alábbiak szerepelhetnek:

               a)

               általános vagy szakismereti jellegű tudományos és technológiai kérdésekre vonatkozó információk megvitatására és cseréjére, illetőleg az együttműködés keretében megvalósítható kutatási és fejlesztési projektek és programok kijelölésére irányuló különféle – köztük szakértői – megbeszélések;

               b)

               információcsere a kutatási és fejlesztési tevékenységekről, politikákról, gyakorlatokról és a vonatkozó törvényi és rendeleti előírásokról;

               c)

               tanulmányutak és cserelátogatások, amelyek során tudósok, műszaki munkatársak és egyéb szakértők általános vagy szakirányú kérdéseket érintenek;

               d)

               azon együttműködési projektek és programok megvalósítása, amelyekről a 6. cikkben említett vegyes bizottság a szerződő felek törvényi és rendeleti előírásaival összhangban dönthet; valamint

               e)

               a tudomány és a technológia területén más formában megvalósuló olyan tevékenységek, amelyekről a 6. cikkben említett vegyes bizottság a szerződő felek törvényi és rendeleti előírásaival összhangban dönthet.

         (2)   A közvetett együttműködési tevékenységek fejlesztése érdekében, e megállapodás mellékleteire is figyelemmel, a koreai vagy közösségi illetőségű jogalanyok részt vehetnek – a szerződő felek törvényi és rendeleti előírásaival összhangban – a másik szerződő fél kezelésében lévő, annak jogalanyai számára nyitva álló kutatási programokban vagy projektekben.
   4. cikk
   Végrehajtási eljárások
   (1)   Az e megállapodás szerinti együttműködési tevékenységekre vonatkozó részletek és eljárások meghatározására a szerződő felek végrehajtási megegyezéseket köthetnek.
   (2)   A szerződő felek tudományos és technológiai együttműködési tevékenységeinek végrehajtásával mindkét szerződő fél megbízhat olyan intézményeket, amelyek a szerződő felek közötti tudományos és technológiai együttműködési tevékenységek közvetlen megvalósítására vagy támogatására szakosodtak.
   (3)   A szerződő felek által ösztönzött, fejlesztett és előmozdított azon tudományos és technológiai együttműködési tevékenységek, amelyek nem alapulnak külön megállapodásokon, és amelyek e megállapodás hatálybalépésekor már elkezdődtek, de még nem fejeződtek be, az említett időponttól e megállapodás hatálya alá tartoznak.
   5. cikk
   Az együttműködés fokozása
   (1)   A szerződő felek mindent megtesznek annak érdekében, hogy az e megállapodás szerinti együttműködési tevékenységeket folytató jogalanyoknak minden olyan eszközt megadjanak, amely könnyebbé teheti az ezen együttműködési tevékenységekben részt vevő kutatók munkáját és utazásait, valamint az ilyen együttműködési tevékenységekre szánt anyagoknak, adatoknak és felszereléseknek az ország területére történő behozatalát, illetőleg onnan történő kivitelét.
   (2)   A szerződő felek indokolt esetben és békés célok érdekében megengedhetik, hogy a kutatói szféra bármely területéhez tartozó kutatók és szervezetek – a magánszektorbeliek is – részt vehessenek az e megállapodás szerinti együttműködési tevékenységekben.
   6. cikk
   Vegyes bizottság
   (1)   Az e megállapodás szerinti együttműködési tevékenységeket Korea részéről a tudományért és a technológiáért felelős koreai minisztériumok, a Közösség részéről pedig az Európai Közösségek Bizottságának szolgálatai (a Tudományos, Kutatási és Fejlesztési Főigazgatóság) hangolják össze és segítik elő, végrehajtó szervként eljárva.
   (2)   E megállapodás sikeres végrehajtásának biztosítására a végrehajtó szervek tudományos és technológiai együttműködési vegyes bizottságot (a továbbiakban: a vegyes bizottság) hoznak létre. A vegyes bizottság mindkét fél hivatalos képviselőiből áll, és a társelnökségben mindkét fél képviselve lesz. A bizottság közös megegyezéssel saját eljárási szabályzatot fogad el.
   (3)   A vegyes bizottság feladatai:

               1.

               eszme- és információcsere a tudományos és technológiai politikákról;

               2.

               az e megállapodás szerinti együttműködési tevékenységeknek és azok eredményeinek a felülvizsgálata és megvitatása;

               3.

               az e megállapodás végrehajtására vonatkozó, a szerződő feleknek címzett ajánlások megfogalmazása, beleértve adott esetben az e megállapodás szerinti együttműködési tevékenységek meghatározását és javaslatként való előterjesztését, valamint megvalósításuk előmozdítását;

               4.

               az e megállapodás szerinti együttműködési tevékenységek állásáról, eredményeiről és eredményességéről szóló jelentés elkészítése a szerződő felek részére. Az említett jelentést továbbítani kell a kereskedelmi és együttműködési keretmegállapodással létrehozott EU–Korea vegyes bizottságnak.

         (4)   A vegyes bizottság közös megegyezéssel határoz.
   (5)   A vegyes bizottság ülésein részt vevők kiadásait – útiköltségét, szállását – mindig az általuk képviselt szerződő fél fedezi. Az ülésekkel kapcsolatos összes többi költséget a fogadó szerződő fél viseli.
   (6)   A vegyes bizottság Koreában és a Közösségben felváltva ülésezik, közös megegyezéssel megállapított időpontban, lehetőség szerint évente.
   7. cikk
   Finanszírozás
   (1)   E megállapodás végrehajtásánál figyelemmel kell lenni a megfelelő pénzügyi források rendelkezésre állására és mindkét fél hatályos törvényi és rendeleti előírásaira is.
   (2)   Az e megállapodás szerinti együttműködési tevékenységek költségeinek fedezetéről közös megegyezéssel döntenek.
   (3)   Ha az egyik szerződő fél bizonyos együttműködési tervei anyagi támogatásban részesítik a másik szerződő fél résztvevőit, minden olyan támogatás, vagy más – pénzügyi vagy egyéb – hozzájárulás, amelyet az egyik szerződő fél ad a másik szerződő fél résztvevőinek, vám- és adómentességet élvez, a támogatás, illetőleg a pénzügyi vagy egyéb hozzájárulás időpontjában a szerződő felek területén hatályos vonatkozó törvényi és rendeleti előírásokkal összhangban.
   8. cikk
   Az ismeretek és a szellemi tulajdonjogok
   (1)   A közvetlen együttműködési tevékenységekből származó, nem jogvédett tudományos és technológiai ismereteket bármelyik fél nyilvánosságra hozhatja a szokásos módokon, saját általános eljárásaival összhangban.
   (2)   Az e megállapodás szerinti együttműködési tevékenységek során létrejött vagy bejelentett szellemi vagy egyéb tulajdonjogokat az e megállapodás II. mellékletében előírtak szerint kell kezelni.
   9. cikk
   Területi hatály
   Ezt a megállapodást egyrészt az Európai Közösséget létrehozó szerződés hatálya alá tartozó területekre és az említett szerződésben megállapított feltételekkel, másrészt Korea területére kell alkalmazni. Ez nem zárja ki, hogy a szerződő felek a nyílt tengeren, a világűrben vagy harmadik országok területén együttműködési tevékenységeket folytassanak a nemzetközi joggal összhangban.
   10. cikk
   Vitarendezés
   (1)   E megállapodás rendelkezései nem sértik a szerződő felek között vagy a Közösség bármely tagállamának kormánya és Korea kormánya között fennálló és/vagy ezután létrejövő megállapodásokból eredő jogokat és kötelezettségeket.
   (2)   Az e megállapodás értelmezésével vagy végrehajtásával kapcsolatos bármely kérdést vagy vitát a felek közötti konzultációval kell rendezni.
   11. cikk
   Mellékletek
   E megállapodás szerves részét képezi az I. melléklet (amely a részvételi feltételeket tartalmazza) és a II. melléklet (amely a szellemi tulajdonjogokról szól).
   12. cikk
   Hatálybalépés és megszűnés
   (1)   Ez a megállapodás azon a napon lép hatályba, amelyen a szerződő felek diplomáciai jegyzékváltás útján értesítik egymást arról, hogy lefolytatták az e megállapodás hatálybalépéséhez szükséges belső eljárásukat.
   (2)   Ez a megállapodás ötéves időtartamra lép hatályba, és ha egyik fél sem mondja fel, azután is hatályban marad.
   (3)   A megállapodás a kezdeti ötéves időszak lejártakor és azután bármikor felmondható, a másik szerződő félhez hat hónappal korábban eljuttatott írásbeli értesítéssel.
   (4)   Mindkét fél ötévente felmérheti a megállapodás hatását és tevékenységeit. A szerződő feleknek mindent meg kell tenniük a másik szerződő fél által végzett felmérések megkönnyítéséért, és a felmérést végző szerződő félnek tájékoztatnia kell a másik szerződő felet a felmérés eredményeiről.
   (5)   Ez a megállapodás közös megegyezéssel, a szerződő felek közötti diplomáciai jegyzékváltás útján módosítható. Ha a szerződő felek másképp nem állapodnak meg, a módosítások az (1) bekezdésben említett eljárás szerint lépnek hatályba.
   (6)   A megállapodás megszűnése nem befolyásolja az e megállapodás szerint megkezdett és a megszűnés időpontjában még teljesen végre nem hajtott együttműködési tevékenységeket, sem az e megállapodás mellékleteivel összhangban keletkezett egyes jogokat és kötelezettségeket.

      A FENTIEK HITELÉÜL az Európai Közösség, illetőleg a Koreai Köztársaság kormánya által kellően felhatalmazott alulírottak aláírták ezt a megállapodást.
      KELT Brüsszelben, a kettőezer-hatodik év november havának huszonkettedik napján, angol, cseh, dán, észt, finn, francia, görög, holland, lengyel, lett, litván, magyar, máltai, német, olasz, portugál, spanyol, svéd, szlovák, szlovén és koreai nyelven, két eredeti példányban, amelynek szövege mindezen nyelveken egyaránt hiteles.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Kominità Ewropea
         Voor de Europese Gemeenschap
         W imieniu Wspólnoty Europejskiej
         Pela Communidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblíka tal-Korea
         Voor de Regering van de Republiek Korea
         W imieniu Rządu Republiki Korei
         Pelo Governo da República da Coreia
         Za vládu Kórejskej republiky
         Za Vlado Republike Koreje
         Korean tasavallan hallituksen puolesta
         På Republiken Koreas regerings vägnar

   I. MELLÉKLET
   Részvételi feltételek az európai közösségi, illetőleg koreai illetőségű jogalanyok számára
   E megállapodás keretében, ha az egyik szerződő fél közvetett együttműködési tevékenység céljából szerződést köt a másik szerződő fél valamely jogalanyával, a másik szerződő félnek kérésre igyekeznie kell az ésszerűség és a megvalósíthatóság határain belül megadni minden segítséget, amely az előbbi szerződő félnek szükséges vagy hasznos lehet az említett szerződés akadálytalan megvalósulásához.
   1.   A KÖZÖSSÉG KUTATÁSI KERETPROGRAMJA (A TOVÁBBIAKBAN: A KERETPOGRAM) KERETÉBEN ELVÉGZENDŐ KÖZVETETT EGYÜTTMŰKÖDÉSI TEVÉKENYSÉGEKBEN VALÓ RÉSZVÉTEL FELTÉTELEI KOREAI ILLETŐSÉGŰ JOGALANYOK SZÁMÁRA

               a)

               A koreai illetőségű jogalanyok részt vehetnek az Európai Közösség kutatási, technológiafejlesztési és demonstrációs tevékenységekre vonatkozó keretprogramja keretében elvégzendő közvetett együttműködési tevékenységekben, figyelemmel azokra a feltételekre és korlátozásokra is, amelyek az Európai Közösség keretprogramjának a végrehajtása tekintetében a vállalkozások, kutatóközpontok és egyetemek részvételére, valamint a kutatási eredmények terjesztésére alkalmazandó szabályokra vonatkozó európai parlamenti és tanácsi rendeletben szerepelnek.

               b)

               Az a) pont sérelme nélkül, ha koreai illetőségű jogalanyok részt vesznek a keretprogramok keretében elvégzendő közvetett együttműködési tevékenységekben, ezt a részvételi szabályoknak megfelelően kell tenniük.

         2.   A KOREAI KUTATÁSI PROGRAMOKBAN ÉS PROJEKTEKBEN VALÓ RÉSZVÉTEL FELTÉTELEI EURÓPAI KÖZÖSSÉGI ILLETŐSÉGŰ JOGALANYOK SZÁMÁRA

               a)

               Közösségi illetőségű jogalanyok részt vehetnek a koreai kormány által finanszírozott kutatási és fejlesztési projektekben vagy programokban.

               b)

               Közösségi illetőségű jogalanyok Korea vonatkozó törvényi és rendeleti előírásaival és az adott projektekre vagy programokra alkalmazandó részvételi szabályokkal összhangban vehetnek részt koreai kutatási és fejlesztési projektekben vagy programokban.

         II. MELLÉKLET
   A szellemi tulajdonjogok elosztására vonatkozó alapelvek
   1.   FOGALOMMEGHATÁROZÁS
   E megállapodás alkalmazásában a szellemi tulajdon jelentése megegyezik a Szellemi Tulajdon Világszervezetét létrehozó, 1967. július 14-i stockholmi egyezmény 2. cikkében szereplő meghatározással.
   2.   A SZERZŐDŐ FELEK SZELLEMI TULAJDONJOGAI KÖZVETLEN EGYÜTTMŰKÖDÉSI TEVÉKENYSÉGEK ESETÉBEN

               a)

               A szerződő felelek kifejezetten eltérő megállapodása hiányában az alábbi szabályokat kell alkalmazni a szerzői és szomszédos jogok kivételével mindazon szellemi tulajdonjogokra, amelyeket a szerződő felek e megállapodás 3. cikkének (1) bekezdése szerinti közvetlen együttműködési tevékenységek során hoznak létre:

                           1.

                           A szellemi tulajdont létrehozó szerződő felet illeti meg a teljes tulajdonjog. Ha a szellemi tulajdont közösen hozták létre, és nem állapítható meg, hogy a szerződő felek külön-külön mivel járultak hozzá, a szellemi tulajdon a szerződő felek közös tulajdona.

                           2.

                           A szellemi tulajdonjoggal rendelkező szerződő fél közvetlen együttműködési tevékenységek céljára hozzáférési jogot ad a másik szerződő fél számára. Ezt a hozzáférési jogot jogdíjmentesen kell biztosítani.

               b)

               A szerződő felek kifejezetten eltérő megállapodása hiányában az alábbi szabályokat kell alkalmazni a szerződő felek szerzői és szomszédos jogaira:

                           1.

                           Ha valamelyik szerződő fél sajtó útján, cikkben, jelentésben, könyvben vagy más módon, akár videoszalag vagy szoftver útján, olyan tudományos vagy műszaki adatokat, információkat vagy eredményeket tesz közzé, amelyek e megállapodás szerinti együttműködési tevékenységből származnak vagy ilyennel kapcsolatosak, a szóban forgó szerződő félnek mindent meg kell tennie, hogy mindazon országokra nézve, ahol létezik szerzői jogvédelem, a másik szerződő fél olyan nem kizárólagos, visszavonhatatlan, jogdíjmentes engedélyhez jusson, amely feljogosítja e művek lefordítására, másolására, átdolgozására, továbbadására és nyilvános terjesztésére.

                           2.

                           A b) 1. alpontban meghatározott, szerzői jogvédelem alatt álló művek nyilvánosan terjesztett példányainak mindegyikén fel kell tüntetni a szerző(k) nevét, kivéve ha a szerző(k) kifejezetten kéri(k) neve (nevük) elhagyását. A példányokon továbbá jól láthatóan fel kell tüntetni, hogy a mű a szerződő felek közös támogatásával jött létre.

               c)

               A szerződő felek kifejezetten eltérő megállapodásának hiányában az alábbi szabályokat kell alkalmazni a szerződő felek birtokában lévő nem nyilvános információkra:

                           1.

                           a szerződő felek a közvetlen együttműködési tevékenységek végrehajtásához szükséges információkat úgy közlik a másik szerződő féllel, hogy egyúttal megjelölik az általuk nem nyilvánosnak szánt információkat;

                           2.

                           az információt átvevő szerződő fél e megállapodás végrehajtásának sajátos céljaira – saját felelősségére – továbbadhat nem nyilvános információkat a maga ügynökségeinek vagy azok alkalmazásában álló személyeknek;

                           3.

                           a nem nyilvános információt közlő szerződő fél előzetes írásbeli hozzájárulásával a másik fél az említett nem nyilvános információt a c) 2. alpontban megengedettnél szélesebb körben is terjesztheti. A szerződő felek közösen kidolgozzák az említett szélesebb körű terjesztéshez való hozzájárulás kérelmezésére és megadására vonatkozó eljárásokat, és e hozzájárulást mindkét szerződő fél megadja, valahányszor törvényi és rendeleti előírásai engedik;

                           4.

                           az e megállapodás értelmében megrendezett konferenciákról és ülésekről származó, valamint a személyi állomány kijelöléséről és az igénybe vett létesítményekről szóló információk bizalmasan kezelendők, ha az információ feladója a közléssel egy időben, a c) 1. alponttal összhangban felszólította a címzettet, hogy ügyeljen annak bizalmas vagy kitüntetett jellegére;

                           5.

                           ha valamelyik szerződő fél azt veszi észre, hogy a 2. c) pont szerinti terjesztési korlátozásokat és feltételeket képtelen lesz teljesíteni, vagy okkal feltételezhető, hogy erre képtelenné válik, azonnal értesítenie kell a másik szerződő felet. Ezután a szerződő felek közösen határozzák meg a megfelelő eljárásmódot.

         3.   A SZERZŐDŐ FELEK JOGALANYAINAK SZELLEMI TULAJDONJOGAI KÖZVETTETT EGYÜTTMŰKÖDÉSI TEVÉKENYSÉGEK ESETÉBEN

               a)

               Mindkét szerződő félnek gondosodnia kell arról, hogy ha az egyik szerződő fél jogalanyai a másik szerződő fél kutatási és fejlesztési programjaiban vesznek részt, az említett jogalanyok szellemi tulajdonjogai és részvételből adódó kötelezettségei összhangban legyenek a vonatkozó törvényi és rendeleti előírásokkal és nemzetközi egyezményekkel, beleértve a szellemi tulajdonjogok kereskedelmi vonatkozásairól szóló megállapodást, a Kereskedelmi Világszervezetet létrehozó marrakechi megállapodás 1C. mellékletét, valamint az irodalmi és művészeti művek védelméről szóló, az 1971. július 24-i párizsi okmány szerinti berni egyezményt és az ipari tulajdon oltalmáról szóló, az 1967. július 14-i stockholmi okmány szerinti párizsi egyezményt.

               b)

               Mindkét szerződő félnek gondoskodnia kell arról, hogy ha az egyik szerződő fél jogalanyai a másik szerződő fél kutatási és fejlesztési programjaiban vesznek részt, az említett jogalanyokat – a hatályos törvényi és rendeleti előírásokkal összhangban – szellemi tulajdon tekintetében ugyanazok a jogok illessék meg és ugyanazok a kötelezettségek terheljék, mint a másik szerződő fél azon jogalanyait, akik vagy amelyek ugyanezen közvetett együttműködési tevékenységekben vesznek részt.


title: A Bizottság határozata (1998. május 20.) a szociális partnerek közötti európai szintű párbeszéd előmozdítására irányuló ágazati párbeszédbizottságok létrehozásáról (az értesítés a C(1998) 2334. számú dokumentummal történt)EGT vonatkozású szöveg.

text:
Fontos jogi nyilatkozat

|

31998D0500

Hivatalos Lap L 225 , 12/08/1998 o. 0027 - 0028

		A Bizottság határozata(1998. május 20.)a szociális partnerek közötti európai szintű párbeszéd előmozdítására irányuló ágazati párbeszédbizottságok létrehozásáról(az értesítés a C(1998) 2334. számú dokumentummal történt)(EGT vonatkozású szöveg)(98/500/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,mivel a Szerződés 118b. cikke értelmében a Bizottságnak törekednie kell a szociális partnerek közötti európai szintű párbeszéd fejlesztésére, és ez a folyamat – amennyiben ezt mindkét fél úgy kívánja – szerződéses kapcsolatokhoz vezethet;mivel a munkavállalók alapvető szociális jogairól szóló közösségi charta leszögezi, hogy a munkaadóknak vagy a munkaadók szervezeteinek egyik részről, valamint a munkavállalók szervezeteinek másik részről megfelelő jogosítványokkal kell rendelkezniük ahhoz, hogy tárgyalásokat folytassanak egymással és kollektív szerződéseket kössenek, a tagállamok jogszabályaival és a kialakult gyakorlattal összhangban. A szociális partnerek közötti európai szintű párbeszéd, amennyiben a felek ezt úgy kívánják, különösen szakmaközi és ágazati szintű szerződéses jogviszonyt is eredményezhet;mivel a Bizottság a közösségi szinten megvalósuló szociális párbeszéd előmozdításáról szóló 1996. szeptember 18-i közleményre [1] válaszként erőteljes támogatást kapott valamennyi érdekelttől arra a javaslatára, miszerint meg kell szilárdítani az ágazati szociális párbeszédet;mivel az Európai Parlament a Bizottság fent említett közleményére vonatkozó 1997. július 18-i állásfoglalásában [2] felszólított arra, hogy kiemelt figyelmet kell szentelni az ágazati szociális párbeszédnek, hiszen az egyes gazdasági ágazatokban a szociális párbeszéden keresztül lehet a legpontosabban felmérni a szabályozásnak és/vagy deregulációnak a foglalkoztatásra gyakorolt hatását;mivel a Gazdasági és Szociális Bizottság a Bizottság fent említett közleményére vonatkozó 1997. január 29-i véleményében [3] megállapította, hogy az ágazati párbeszédnek hatékonynak, eredményesnek és célirányosnak kell lennie;mivel a különböző tagállamokban kialakult helyzet egyértelműen alátámasztja annak szükségességét, hogy a szociális partnereknek részt kell venniük az élet- és munkakörülmények javításával kapcsolatos tárgyalásokban; mivel a Bizottság mellett működő ágazati párbeszédbizottság – a Közösség szintjén működő, szociális és gazdasági érdekek képviseletét ellátó képviseleti fórumként – ennek a részvételnek a legmegfelelőbb eszköze;mivel a Bizottságnak törekednie kell arra, hogy az ágazati párbeszédbizottságoknak az összetétele és tevékenységei hozzájáruljanak a nők és férfiak esélyegyenlőségének megteremtéséhez;mivel az ágazati párbeszédbizottságok felváltják a meglévő vegyes bizottságokat; mivel ezért hatályon kívül kell helyezni az ilyen bizottságok létrehozásáról szóló határozatokat,A KÖVETKEZŐKÉPPEN HATÁROZOTT:1. cikkÁgazati párbeszédbizottságokat (a továbbiakban: bizottságok) hoznak létre azokban az ágazatokban, ahol a szociális partnerek közösen indítványozták, hogy részt vesznek egy európai szintű párbeszédben, és ahol az ágazat mindkét oldalát képviselő szervezetek megfelelnek a következő kritériumoknak:a) konkrét ágazathoz vagy szakmához tartoznak és európai szinten is szervezettek;b) olyan szervezetekből állnak, amelyek maguk is integrált és elismert részei a tagállamok szociális partneri struktúráinak és jogosultak megállapodások tárgyalására, és amelyek több tagállamban reprezentatívak;c) rendelkeznek azokkal a megfelelő struktúrákkal, amelyek lehetővé teszik hatékony részvételüket a konzultációs eljárásban.2. cikkAz általuk képviselt ágazatok tevékenységével kapcsolatosan az egyes bizottságok:a) véleményét kikérik a szociális következményekkel járó, közösségi szintű fejleményekről, ésb) fejlesztik és támogatják az ágazati szintű szociális párbeszédet.3. cikkMinden egyes bizottság ülésén a szociális partnerek képviseletében legfeljebb 40 fő vehet részt úgy, hogy a munkaadók és a munkavállalók szervezetei egyenlő számban képviseltetik magukat.4. cikkA Bizottság az 1. cikkben említett igényüket bejelentő szociális partnerszervezetek javaslata alapján hívja meg a képviselőket a bizottságok üléseire.5. cikk(1) Minden bizottság a Bizottsággal együtt fogadja el saját eljárási szabályzatát.(2) A bizottságok elnöki tisztét a munkaadók vagy a munkavállalók küldöttségeinek képviselője vagy – a két küldöttség közös felkérése alapján – a Bizottság képviselője látja el.(3) A bizottságok évente legalább egy alkalommal üléseznek. A szociális partnerek képviseletében a bizottság ülésén részt vevő legfeljebb 30 fő napidíjban és utazási költségtérítésben részesül.(4) A Bizottság a szociális partnerekkel egyeztetve rendszeresen megvizsgálja a különböző ágazatokban tevékenykedő ágazati bizottságok működését.6. cikkA Szerződés 214. cikke rendelkezéseinek sérelme nélkül a bizottság tagjai nem hozhatják nyilvánosságra a bizottság ülésén vagy a bizottság titkárságán tudomásukra jutott információkat azokban az esetekben, amikor a Bizottság arról tájékoztatja a bizottságot, hogy egy napirendi pont bizalmas jellegű tárgyra vonatkozik.7. cikk(1) Az ágazati párbeszédbizottságok a meglévő vegyes bizottságok, nevezetesen az alábbi vegyes bizottságok helyébe lépnek:a) a 87/467/EGK bizottsági határozattal [4] létrehozott, tengerhajózási vegyes bizottság;b) a 90/449/EGK bizottsági határozattal [5] létrehozott, polgári repülési vegyes bizottság;c) a 80/991/EGK bizottsági határozattal [6] létrehozott, belvízi hajózási vegyes bizottság;d) a 85/516/EGK bizottsági határozattal [7] létrehozott, közúti szállítási vegyes bizottság;e) a 85/13/EGK bizottsági határozattal [8] létrehozott, vasúti vegyes bizottság;f) a 90/450/EGK bizottsági határozattal [9] létrehozott, távközlési szolgáltatási vegyes bizottság;g) a 74/442/EGK bizottsági határozattal [10] létrehozott, a mezőgazdasági munkavállalók szociális problémáival foglalkozó vegyes bizottság;h) a 74/441/EGK bizottsági határozattal [11] létrehozott, a tengeri halászat terén felmerülő szociális problémákkal foglalkozó vegyes bizottság;i) a 94/595/EK bizottsági határozattal [12] létrehozott, postai szolgáltatások vegyes bizottsága.A fenti határozatokkal létrehozott bizottságok azonban tovább működnek mindaddig, amíg az ezzel a határozattal létrehozott ágazati bizottságok nem kezdik meg tevékenységüket, legkésőbb azonban 1998. december 31-ig.(2) Az 1. cikkre is tekintettel az ágazati párbeszédbizottság azoknak az egyéb informális munkacsoportoknak a helyébe is lép, amelyeken keresztül a Bizottság támogatta a szociális párbeszédet olyan ágazatokban, amelyekre nem vonatkoztak a vegyes bizottságok felállításáról hozott határozatok.(3) Az (1) bekezdés a)–i) pontjában említett határozatok 1999. január 1-jével hatályukat vesztik.Kelt Brüsszelben, 1998. május 20-án.a Bizottság részérőlPádraig Flynna Bizottság tagja[1] COM(96) 448 végleges.[2] HL C 286., 1997.9.22., 338. o.[3] HL C 89., 1997.3.19., 27. o.[4] HL L 253., 1987.9.4., 20. o.[5] HL L 230., 1990.8.24., 22. o.[6] HL L 297., 1980.11.6., 28. o.[7] HL L 317., 1985.11.28., 33. o.[8] HL L 8., 1985.1.10., 26. o.[9] HL L 230., 1990.8.24., 25. o.[10] HL L 243., 1974.9.5., 22. o.[11] HL L 243., 1974.9.5., 19. o.[12] HL L 225., 1994.8.31., 31. o.--------------------------------------------------